Document ID: 31992R0819

ΚΑΝΟΝΙΣΜΟΣ (ΕΟΚ) αριθ. 819/92 ΤΟΥ ΣΥΜΒΟΥΛΙΟΥ της 30ής Μαρτίου 1992 για την τροποποίηση του κανονισμού (ΕΟΚ) αριθ. 112/90 για την επιβολή οριστικού δασμού αντιντάμπινγκ στις εισαγωγές ορισμένων συσκευών αναπαραγωγής του ήχου με σύστημα οπτικής ανάγνωσης με ακτίνες λέιζερ καταγωγής Ιαπωνίας και Δημοκρατίας της Κορέας και για την οριστική είσπραξη του προσωρινού δασμού
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων από χώρες μη μέλη της Ευρωπαϊκής Οικονομικής Κοινότητας (1),
την πρόταση που υπέβαλε η Επιτροπή, μετά από διαβουλεύσεις στα πλαίσια της συμβουλευτικής επιτροπής που προβλέπεται από τον εν λόγω κανονισμό,
Εκτιμώντας ότι:
(1) Με τον κανονισμό (ΕΟΚ) αριθ. 112/90 (2) επιβλήθηκε οριστικός δασμός αντιντάμπινγκ στις εισαγωγές ορισμένων συσκευών αναπαραγωγής του ήχου με σύστημα οπτικής ανάγνωσης με ακτίνες λέιζερ καταγωγής Ιαπωνίας και Δημοκρατίας της Κορέας. Στο άρθρο 1 παράγραφος 1 προσδριορίζεται το πεδίο εφαρμογής του και ακριβέστερα τα προϊόντα που αφορά η επιβολή δασμού αντιντάμπινγκ. Το πεδίο αυτό εφαρμογής περιλαμβάνει τις συσκευές αναπαραγωγής του ήχου με σύστημα οπτικής ανάγνωσης με ακτίνες λέιζερ που υπάγονται στον κωδικό ΣΟ ex 8519 99 10 (κωδικός Taric 8519 99 10* 10), συμπεριλαμβανομένων και αυτών που είναι δυνατόν να ενσωματωθούν σε σύστημα "ικριώματος", οι οποίες μπορούν όμως να λειτουργούν και αυτοτελώς εκτός του συστήματος "ικριώματος" με δικό τους τροφοδοτικό και χειριστήριο.
(2) Ο κωδικός ΣΟ ex 8519 99 10 (κωδικός Taric 8519 99 10* 10) δεν περιλαμβάνει εντούτοις την ενσωματωμένη σε σύστημα "ικριώματος" συσκευή αναπαραγωγής του ήχου με σύστημα οπτικής ανάγνωσης με ακτίνες λέιζερ παρά μόνο με το μέτρο που αυτή προσδίδει στο σύστημα ικριώματος το κύριο χαρακτηριστικό του. Στις άλλες περιπτώσεις, δηλαδή όταν μια άλλη συσκευή προσδίδει το κύριο χαρακτηριστικό του στο σύνολο, όλο το σύστημα "ικριώματος" υπάγεται σε άλλη δασμολογική κλάση και διαφεύγει, κατά συνέπεια, του πεδίου εφαρμογής του κανονισμού (ΕΟΚ) αριθ. 112/90.
Αντιθέτως, στην περίπτωση που η συσκευή αναπαραγωγής του ήχου με σύστημα οπτικής ανάγνωσης με ακτίνες λέιζερ θεωρείται ότι προσδίδει στο σύστημα "ικριώματος" το κύριο χαρακτηριστικό του, το σύνολο των συσκευών υπάγεται στον κωδικό ΣΟ ex 8519 99 10 (κωδικός Taric 8519 99 10* 10) και ο δασμός αντιντάμπινγκ επιβάλλεται επί της αξίας του συνόλου του συστήματος "ικριώματος" και όχι απλώς επί της αξίας μόνο της συσκευής αναπαραγωγής του ήχου με σύστημα οπτικής ανάγνωσης με ακτίνες λέιζερ.
(3) Η συνδυασμένη εφαρμογή των τελωνειακών κανόνων και του άρθρου 1 παράγραφος 1 του κανονισμού (ΕΟΚ) αριθ. 112/90 έχει ως συνέπεια την εφαρμογή του άρθρου αυτού κατά τρόπο που αφίσταται της νομοθετικής προθέσεως του Συμβουλίου. Στην πραγματικότητα, ο κανονισμός (ΕΟΚ) αριθ. 112/90 έχει ως κύριο στόχο να υποβάλει στην πληρωμή δασμού αντιντάμπινγκ τις ενσωματωμένες σε σύστημα "ικριώματος" συσκευές αναπαραγωγής του ήχου με σύστημα οπτικής ανάγνωσης με ακτίνες λέιζερ, ανεξάρτητα από το αν προσδίδουν στο σύστημα το κύριο χαρακτηριστικό του. Εξάλλου, ο ίδιος κανονισμός δεν έχει ως στόχο την υποβολή σε πληρωμή δασμού αντιντάμπινγκ ενός συστήματος "ικριώματος" που περιλαμβάνει μια συσκευή αναπαραγωγής του ήχου με σύστημα οπτικής ανάγνωσης με ακτίνες λέιζερ με βάση τη συνολική αξία, αλλά απλώς με βάση την αξία μόνο της συσκευής αναπαραγωγής του ήχου με σύστημα οπτικής ανάγνωσης με ακτίνες λέιζερ.
(4) Κατά συνέπεια, το άρθρο 1 του κανονισμού (ΕΟΚ) αριθ. 112/90 πρέπει να τροποποιηθεί.
(5) Για το σκοπό αυτό πρέπει να ληφθεί υπόψη το γεγονός ότι ένα σύστημα "ικριώματος" που περιλαμβάνει συσκευή αναπαραγωγής του ήχου με σύστημα οπτικής ανάγνωσης με ακτίνες λέιζερ είναι δυνατόν να καταχωρηθεί στους κωδικούς ΣΟ ex 8519 31 00, ex 8519 39 00, ex 8519 99 10, ex 8520 31 90, ex 8520 39 10, ex 8520 39 90 και ex 8527 31 91 (κωδικοί Taric 8519 31 00*10, 8519 39 00*10, 8519 99 10*10, 8520 31 90*30, 8520 39 10*10, 8520 39 90*10, και 8527 31 91*10) σύμφωνα με το συστατικό μέρος που του προσδίδει το κύριο χαρακτηριστικό του.
(6) Για την εξασφάλιση της ενιαίας εφαρμογής του κανονισμού, η τροποποίηση πρέπει να αρχίσει να ισχύει από τις 17 Ιανουαρίου 1990, ημερομηνία έναρξης ισχύος του κανονισμού (ΕΟΚ) αριθ. 112/90. Ωστόσο, το άρθρο 13 παράγραφος 4 του κανονισμού (ΕΟΚ) αριθ. 2423/88 προβλέπει στο στοιχείο α) ότι οι δασμοί αντιντάμπινγκ και οι αντισταθμιστικοί δασμοί δεν μπορούν να επιβάλλονται ούτε να αυξάνονται με αναδρομική ισχύ, με την επιφύλαξη των διατάξεων που προβλέπονται στο στοιχείο β) που δεν εφαρμόζονται στην προκειμένη περίπτωση. Κατά συνέπεια, η τροποποίηση δεν μπορεί να αρχίσει να ισχύει αναδρομικά όσον αφορά την επιβολή οριστικού δασμού αντιντάμπινγκ στις εισαγωγές ορισμένων συσκευών αναπαραγωγής του ήχου με σύστημα οπτικής ανάγνωσης με ακτίνες λέιζερ που υπάγονται στους κωδικούς ΣΟ ex 8519 31 00, ex 8519 39 00, ex 8520 31 90, ex 8520 39 10, ex 8520 39 90 και ex 8527 31 91 (κωδικοί Taric 8519 31 00*10, 8519 39 00*10, 8520 31 90*30, 8520 39 10*10, 8520 39 90*10, και 8527 31 91*10),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 1 του κανονισμού (ΕΟΚ) αριθ. 112/90 τροποποιείται ως εξής:
1. Η παράγραφος 1 αντικαθίσταται από το ακόλουθο κείμενο:
"1. Επιβάλλεται οριστικός δασμός αντιντάμπινγκ στις εισαγωγές ορισμένων συσκευών αναπαραγωγής του ήχου με σύστημα οπτικής ανάγνωσης με ακτίνες λέιζερ που υπάγονται στους κωδικούς ΣΟ ex 8519 31 00, ex 8519 39 00, ex 8519 99 10, ex 8520 31 90, ex 8520 39 10, ex 8520 39 90 και ex 8527 31 91 (κωδικοί Taric 8519 31 00*10, 8519 39 00*10, 8519 99 10*10, 8520 31 90*30, 8520 39 10*10, 8520 39 90*10, και 8527 31 91*10) (1), δηλαδή στις αυτόνομες συσκευές απαπαραγωγής του ήχου με σύστημα οπτικής ανάγνωσης με ακτίνες λέιζερ και με διαστάσεις τουλάχιστον 216 x 45 x 150 mm, που μπορούν να δέχονται δέκα δίσκους κατ' ανώτατο όριο, συμπεριλαμβανομένων και των ενσωματωμένων με σύστημα "ικριώματος" συσκευών αναπαραγωγής του ήχου που μπορούν όμως να λειτουργούν και αυτοτελώς, εκτός του συστήματος "ικριώματος" με το δικό τους τροφοδοτικό και χειριστήριο, τροφοδοτούμενες με εναλλασσόμενο ρεύμα του οποίου η τάση είναι συνήθως 110/120/220/240V και οι οποίες δεν μπορούν να λειτουργούν με συνεχές ρεύμα 12V ή λιγότερο, καταγωγής Ιαπωνίας και Δημοκρατίας της Κορέας.
(1) Οι αναφερόμενοι κωδικοί Taric είναι αυτοί που ισχύουν κατά την ημερομηνία έναρξης ισχύος του παρόντος κανονισμού."
2. Προστίθεται η ακόλουθη παράγραφος:
"3α. Στην περίπτωση που η συσκευή αναπαραγωγής του ήχου με σύστημα οπτικής ανάγνωσης με ακτίνες λέιζερ ενσωματώνεται με άλλες συσκευές σε σύστημα "ικριώματος", η αξία ελεύθερο στα σύνορα που λαμβάνεται υπόψη για την επιβολή του δασμού αντιντάμπινγκ θα είναι της συσκευής μόνον αναπαραγωγής του ήχου με σύστημα οπτικής ανάγνωσης με ακτίνες λέιζερ.
Εάν η αξία αυτή δεν αναφέρεται λεπτομερώς στο τιμολόγιο, ο εισαγωγέας πρέπει να δηλώσει την αξία που αντιστοιχεί στη συσκευή αναπαραγωγής του ήχου με σύστημα οπτικής ανάγνωσης κατά τη θέση σε ελεύθερη κυκλοφορία και να υποβάλει για το λόγο αυτό όλα τα δικαιολογητικά και τις απαραίτητες πληροφορίες."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται και παράγει αποτελέσματα από τις 17 Ιανουαρίου 1990 εκτός από τις περιπτώσεις επιβολής δασμού αντιντάμπινγκ στις εισαγωγές ορισμένων συσκευών αναπαραγωγής του ήχου με σύστημα οπτικής ανάγνωσης με ακτίνες λέιζερ που υπάγονται στους κωδικούς ΣΟ ex 8519 31 00, ex 8519 39 00, ex 8520 31 90, ex 8520 39 10, ex 8520 39 90 και ex 8527 31 91 (κωδικοί Taric 8519 31 00*10, 8519 39 00*10, 8520 31 90*30, 8520 39 10*10, 8520 39 90*10, και 8527 31 91*10). Εντούτοις, οι διατάξεις του άρθρου 15 του κανονισμού (ΕΟΚ) αριθ. 2423/88 θα εφαρμόζονται από τις 17 Ιανουαρίου 1990 για τις συσκευές αναπαραγωγής του ήχου με σύστημα οπτικής ανάγνωσης με ακτίνες λέιζερ που υπάγονται στους κωδικούς που αναφέρονται παραπάνω. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαρτίου 1992.

Labels: 12
18
4